b'\n_START_ARTICLE_\nKrsta\xc5\xa1-barjak\n_START_PARAGRAPH_\nKrsta\xc5\xa1-barjak je jedno vrijeme bila crnogorska dr\xc5\xbeavna i glavna vojna zastava s kri\xc5\xbeem po \xc4\x8demu je i dobila ime (krst-krsta\xc5\xa1). Prvi se puta spominje u jednom dokumentu iz 1687. godine._NEWLINE_Najprije je krsta\xc5\xa1-barjak bio od bijeloga platna s crvenim kri\xc5\xbeem na sredini. Koncem 18. stolje\xc4\x87a on je glavna crnogorska vojna zastava - alaj-barjak._NEWLINE_U vrijeme vladara i mitropolita Petra II. Petrovi\xc4\x87 Njego\xc5\xa1a krsta\xc5\xa1-barjak promijenio je izgled pa je na crvenom platnu bio bijeli kri\xc5\xbe i postao je ratnom zastavom postrojbi crnogorskih plemena._NEWLINE_Za doba kneza Danila I. Petrovi\xc4\x87a krsta\xc5\xa1-barjak, ne\xc5\xa1to modificiran (crveno polje, obrubljeno zlatno\xc5\xbeutim porubom s bjelim kri\xc5\xbeem u sredini) postaje zastava crnogorskih satnija i bataljuna. Ta \xc4\x87e se praksa nastaviti sve do konca postojanja Kraljevine Crne Gore.'